मडगांवः नागवाडो- बेताळभाटी हांगा रावपी डॉ निशांत (निर्वाण) भारत ह्या दोतोराचो खून करून फरारी जाल्ल्या चार दुबावितांक कोलवा पुलिसांनी 24 वरां भितर राजस्थान पुलिसांचे मजतीन अटक केली. दक्षीण गोंय पुलीस अधिक्षक अभिषेक धनिया हांणी ही म्हायती दिली.
 बुधवारा रातयां धनिया हाचो खून केल्लो. दोतोरा वांगडा रावपी रांदपी सिमांचल परिदा बेपत्ता जाललो. तो भिलवाडो- राजस्थान हांगा फोर्ड फिगो गाडयेन फिरतना थंयच्या पुलिसांक दिसलो. ताच्या वांगडा अलोक सिंग, नागेंद्र कुमार, शाहीद खान आशिल्ले. राजस्थान पुलिसांनी तांकां धरून कोलवा पुलिसाचे सुवादीन केल्यात. दोतोराची गाडी, मोबायल आनी रोकड घेवन चारूय दुबावीत पळून गेल्ले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 